2.2.

Minden kérelemhez mellékelni kell a következőket: 2.2.1. a típus azonosításához megfelelő részletességű rajzok három példányban (lásd az alábbi 3.2. és 4.2. szakaszokat). A rajzokon fel kell tüntetni, hogy a jóváhagyási jelben szereplő körhöz képest hol fogják elhelyezni a jóváhagyási számot és a kiegészítő jeleket, LED-modul(ok) esetében még a modulok egyedi azonosító kódja(i) számára fenntartott helyet is; a fényszórót vertikális (tengely-) metszetben és elölnézetben kell ábrázolni az optikai kialakítás legfontosabb adataival, adott esetben a bordázattal együtt; 2.2.2. rövid műszaki leírás, amely tartalmazza adott esetben a vezérlőelőtét(ek) gyártmányát és típusát és – amennyiben a fényszórót kanyarvilágítás ellátására használják – az alábbi 6.2.7. szakasz szerinti szélső helyzeteket is. LED-modulok esetében a műszaki leírásnak tartalmaznia kell a következőket is: a) a LED-modul(ok) rövid műszaki leírása; b) egy olyan rajz, amelyen fel vannak tüntetve a méretek és az alapvető elektromos és fotometriai értékek, továbbá az objektív fényáram. Mindemellett elosztott világítási rendszer esetében csatolni kell egy rövid műszaki leírást a fényterelő(k) és a kapcsolódó optikai alkotóelemek felsorolásával és a fénygenerátor(ok) – beazonosíthatósághoz elegendő információt tartalmazó – ismertetésével. Ennek tartalmaznia kell a fénygenerátor gyártója által hozzárendelt alkatrészszámot, egy méretezett rajzot, valamint az alapvető elektromos és fotometriai értékeket, és egy olyan hivatalos vizsgálati jelentést, amely ennek az előírásnak az 5.8. szakaszához kapcsolódik; 2.2.3. a következő minták: 2.2.3.1. fényszóró jóváhagyásához minden fényszórótípusból két-két minta, amelyből egy a jármű bal oldalára, egy pedig a jármű jobb oldalára való beépítésre tervezett fényszóró, szabványos gázkisüléses fényforrásokkal és adott esetben mindegyik alkalmazandó típusból egy vezérlőelőtéttel; a 99. sz. előírás szerinti jóváhagyással nem rendelkező nem cserélhető gázkisüléses fényforrást alkalmazó elosztott világítási rendszer jóváhagyásához a rendszer két mintapéldánya, beleértve a fénygenerátort és adott esetben mindegyik alkalmazandó típusból egy vezérlőelőtétet; 2.2.4. a lencsék anyagául szolgáló műanyag vizsgálatához: 2.2.4.1. tizennégy lencse; 2.2.4.1.1. e lencsék közül tíz helyettesíthető tíz olyan anyagmintával, amelynek mérete legalább 60 mm × 80 mm, külső felülete sík vagy domború, és a közepén legalább 15 mm × 15 mm méretű, alapvetően sík (legalább 300 mm görbületi sugarú) felülettel rendelkezik; 2.2.4.1.2. e lencsék, illetve anyagminták mindegyikét a sorozatgyártásban alkalmazott eljárással kell elkészíteni; 2.2.4.2. egy fényvisszaverő, amelyre a lencsék a gyártó utasításai szerint felszerelhetők; 2.2.5. a műanyag fényáteresztő alkatrészeknek a fényszóró gázkisüléses fényforrásai által kibocsátott UV-sugárzással szembeni ellenálló képességének vizsgálatához: 2.2.5.1. a megfelelő anyagok egy-egy mintája, ahogyan azokat a fényszóróban vagy egy ezeket tartalmazó fényszórómintában használják. Valamennyi anyagminta megjelenésének és – amennyiben van ilyen – felületkezelésének ugyanolyannak kell lennie, mint ahogyan a jóváhagyásra benyújtott ködfényszóróban előfordulnak; 2.2.5.2. a belül alkalmazott anyagoknak a fényforrás sugárzásával szembeni ellenálló képességét nem szükséges vizsgálni: 2.2.5.2.1. amennyiben a 99. sz. előírásban meghatározott, kis UV-sugárzású gázkisüléses fényforrást alkalmaznak; vagy 2.2.5.2.2. ha az érintett alkatrészek UV-sugárzás elleni védelmére megfelelő védelmet, pl. üvegszűrőt alkalmaznak; vagy 2.2.5.2.3. amennyiben ezen előírás 11. mellékletében meghatározott, kis UV-sugárzású LED-modulokat alkalmaznak.